L 16/2
DA
Den Europæiske Unions Tidende
18.1.2023
(5)
I Unionen finder der regelmæssigt arrangementer med dueflyvning sted.
De omfatter sammenbringning af duer, der kan komme fra flere medlemsstater og transporteres i bure af dem, der holder dem, fra de oprindelsesvirksomheder, hvor de normalt holdes, til der, hvor arrangementet foregår.
Fuglene slippes løs, så de viser deres flyvning, inden de vender tilbage til deres bure, som de transporteres tilbage i til deres oprindelsesvirksomhed.
Disse arrangementer kan derfor betragtes som udstillinger svarende til rovfugleshows.
Artikel 67 bør derfor ændres for at udvide kravene vedrørende udstillinger som rovfugleshows til at omfatte alle tilsvarende typer udstillinger og for at præcisere de betingelser, der er relevante for flytning til og fra sådanne arrangementer.
(6)
Endvidere foreskrives det i artikel 71 i delegeret forordning (EU) 2020/688, at operatører kun må flytte fugle i fangenskab til en anden medlemsstat, hvis de ledsages af et dyresundhedscertifikat, der er udstedt af oprindelsesmed­ lemsstatens kompetente myndighed.
Nævnte artikel indeholder også visse undtagelser fra denne forpligtelse.
I betragtning af de ændringer, der foretages i artikel 67, er det nødvendigt at afspejle disse ændringer i undtagelserne i artikel 71, stk. 2 og 3.
Artikel 71 bør derfor ændres.
(7)
Ved artikel 81, stk.
2, i delegeret forordning (EU) 2020/688 er der fastsat nærmere bestemmelser om indholdet af dyresundhedscertifikatet for fugle i fangenskab.
I betragtning af den mulighed, der ved nærværende forordning indføres i artikel 67 for at flytte fugle i fangenskab, der er sammenbragt på en enkelt registreret virksomhed i oprindelsesmedlemsstaten, bør det præciseres, hvilke krav der bør opfyldes i dette specifikke tilfælde.
Artikel 81, stk.
2, bør derfor ændres.
(8)
Ved artikel 91 i delegeret forordning (EU) 2020/688 er der fastsat nærmere bestemmelser om den kompetente myndigheds ansvar for dyresundhedscertificering, og der er fastsat særlige bestemmelser vedrørende fugle i fangenskab i nævnte artikels stk.
1, litra e).
Disse bestemmelser bør suppleres for at fastsætte bestemmelser om identitetskontrol og fysisk kontrol samt dokumentkontrol, når fugle i fangenskab bestemt til en udstilling i en anden medlemsstat midlertidigt sammenbringes og holdes på en virksomhed med henblik på certificering.
Artikel 91 bør derfor ændres.
(9)
Forordning (EU) 2020/688 bør derfor ændres —
VEDTAGET DENNE FORORDNING:
Artikel 1 I delegeret forordning (EU) 2020/688 foretages følgende ændringer: 1) Artikel 67 affattes således: »Artikel 67 Krav vedrørende flytning af fugle i fangenskab bestemt til udstillinger 1.
Operatører må kun flytte fugle i fangenskab til en udstilling i en anden medlemsstat, hvis de pågældende dyr opfylder betingelserne i artikel 59. 2.
Inden flytningen til en udstilling i en anden medlemsstat kan operatørerne i en medlemsstat sammenbringe fugle i fangenskab på en enkelt registreret virksomhed, der er beliggende i samme medlemsstat, på følgende betingelser: a) Fuglene i fangenskab opholder sig på den pågældende virksomhed i højst 12 timer.
b) På sammenbringningstidspunktet holder virksomheden kun fugle i fangenskab, der er bestemt til den relevante udstilling.
c) Alle fugle i fangenskab, der er sammenbragt på virksomheden, kommer direkte fra registrerede eller godkendte virksomheder, hvor de til stadighed holdes, og hvor de opfylder betingelserne i artikel 59.